Landgræðsluskólinn varð formlega hluti af neti UNESCO þann 1. janúar 2020 þegar skólinn varð hluti af GRÓ Þekkingarmiðstöð þróunarsamvinnu . GRÓ starfar undir merkjum Mennta - , vísinda - og menningarmálastofnunar Sameinuðu þjóðanna , UNESCO , og er fyrsta þverfaglega miðstöðin sem það gerir . Skólinn er samstarfsverkefni utanríkisráðuneytisins , Landbúnaðarháskóla Íslands og Landgræðslunnar og er markmið hans að þjálfa sérfræðinga frá þróunarlöndum sem glíma við land - og jarðvegseyðingu og neikvæð áhrif loftslagsbreytinga . Landgræðsluskólinn hóf störf sem tilraunaverkefni árið 2007 og starfaði á árunum 2010 til 2019 undir hatti Háskóla Sameinuðu þjóðanna . Frá upphafi hafa yfir 130 manns frá 13 löndum útskrifast frá sex mánaða námi skólans á Íslandi og svipaður fjöldi hefur lokið stuttum námskeiðum á vegum skólans í þróunarlöndum . Nemar í sex mánaða námi Landgræðsluskólans koma frá þróunarlöndum sem standa frammi fyrir landeyðingu og neikvæðum afleiðingum hennar á efnahag , samfélög og umhverfi . Þau eru öll starfsmenn samstarfsstofnana Landgræðsluskólans í heimalöndum sínum þar sem þau vinna að landgræðslu , umhverfisstjórnun og / eða sjálfbærri landnýtingu . Samstarfsstofnanir Landgræðsluskólans eru einkum ráðuneyti , umhverfisstofnanir og héraðsstjórnir , en einnig háskólar og aðrar rannsóknastofnanir . Mestur hluti kennslunnar fer fram í húsakynnum Landbúnaðarháskóla Íslands á Keldnaholti en nemarnir dvelja einnig drjúgan hluta sumarsins í höfuðstöðvum Landgræðslu ríkisins í Gunnarsholti á Rangárvöllum . Náminu líkur með kynningu á rannsóknaverkefnum sem nemarnir vinna að á meðan þeir dvelja hér á landi . Landgræðsluskólinn stendur einnig fyrir stuttum námskeiðum í þróunarlöndunum . Námskeiðin eru þróuð og haldin í samstarfi við samstarfsstofnanir skólans í viðkomandi löndum . Í þessum námskeiðum er leiðarljósið , líkt og í sex mánaða náminu , að aukin landgæði og heil vistkerfi stuðli að ávinningi fyrir samfélög og atvinnulíf , sem styður við velferð einstaklinga og samfélaga til framtíðar . Rekstur skólans er að mestu leyti fjármagnaður af utanríkisráðuneytinu og er hluti af þróunarsamvinnu Íslands sem er ein grunnstoðin í utanríkisstefnu Íslands .